jkorsvik/nowiki_second_scrape_merged huggingface dataset:
Keats (band)

Keats var et britisk band som kun eksisterte noen måneder i 1984 som et sideprosjekt til Alan Parsons Project. Bandet ble stiftet og satt sammen av Eric Woolfson med vokalist Colin Blunstone, gitarist Ian Bairnson, bassist David Paton, trommeslager Stuart Elliott (alle med en fortid i Alan Parsons Project) og keyboardist Peter Bardens (tidligere fra Van Morrison og Camel). 
Bairnson og Paton hadde for øvrig også en felles fortid i poprockbandet Pilot. Keats var oppkalt etter en restaurant Woolfson besøkte ofte og ble regnet som en sammenblandet 1980-talls poputgave av både Alan Parsons Project og Camel. Keats ga ut et album med samme navn og en single, som begge ble produsert av Alan Parsons, før bandet ble oppløst.


== Medlemmer ==
Colin Blunstone – Vokal
Ian Bairnson – Gitar
David Paton – Bass, vokal
Stuart Elliott – Trommer
Peter Bardens – Keyboards


== Utgivelser ==
1984 – Keats
1984 – «Turn Your Head Around» (single)


== Eksterne lenker ==
(en) Keats på Discogs 
(en) Keats på MusicBrainz 
(en) Keats på Songkick 
(en) Glory-daze.com – Keats 1984
Keats (album)

Keats er debutalbumet til bandet Keats, utgitt i 1984. Utgivelsen ble spilt inn ved Abbey Road Studios i perioden fra desember 1983 til mars 1984 og hadde Alan Parsons som produsent og lydteniker. Albumet inneholdt ti låter som alle kan sies å være en lyrisk popblanding av både Alan Parsons Project og Camel på grunn av bandsammensetningen. Denne bestod av Colin Blunstone, Ian Bairnson, David Paton, Stuart Elliott og keyboardist Peter Bardens. Richard Cottle er for øvrig kreditert som gjestemusiker og bidrar med saksofon og synthesizer.
Utgivelsens fikk ikke noen listeplassering eller noen nevneverdig spilletid på radio og fikk generelt sett negative kritikker av musikkmagasinene. Keats markante spor er «Heaven Knows», «Fight to Win» og «Walking on Ice». «Turn Your Head Around» ble for øvrig lansert som egen singel, men denne kom ikke på noen singlelister.


== Sporliste ==
«Heaven Knows» (3.56) (Peter Bardens)
«Tragedy» (5.01) (Colin Blunstone, Stuart Elliot)
«Fight to Win» (4.10) (Peter Bardens)
«Walking on Ice» (3.31) (David Paton)
«How Can You Walk Away» (3.41) (David Paton)
«Avalanche» (4.06) (Peter Bardens)
«Turn Your Heart Around» (3.44) (Peter Bardens)
«Hollywood Heart» (3.43) (Ian Bairnson)
«Ask No Questions» (3.24) (Ian Bairnson)
«Night Full of Voices» (3.56) (Colin Blunstone, Stuart Elliot)


== Personell ==
David Paton – Bass, synthesizer, vokaler
Stuart Elliott – Trommer, perkusjon
Ian Bairnson – Gitarer, bass, piano, bakgrunnsvokaler
Peter Bardens – Keyboards, synthesizer
Colin Blunstone – Vokaler
Richard Cottle – Synthesizer, keyboards, saksofon
Alan Parsons – Produsent og lydtekniker
Tony Richards – Lydtekniker
Adhemarius

Adhemarius er en slekt av sommerfugler som tilhører familien svermere (Sphingidae). Disse store, slanke svermerne lever fra Texas i nord til Argentina i sør.


== Utseende ==
Store (vingespenn 90 – 130 mm), slanke, gråbrune svermere. Hodet er større enn hos de fleste Smerinthinae, brystet er mørkebrunt på sidene med en kileformet, lysbrun flekk i midten. Forvingene er noe sigdformede og har en liten, V-formet innskjæring i spissen. De er grpbrune med noen mørkere flekker og/eller tverrbånd. Bakvingene er vanligvis rosa med mørke tverrbånd, hos et par arter er de rutete i gult og svart.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Smerinthinae
Slekten Adhemarius Otiticica Filho, 1939 – 17 store arter, Sør- og Mellom-Amerika
Adhemarius blanchardorum (Hogdes, 1885) – Texas
Adhemarius daphne (Boisduval, 1875) – Mexico – Brasil
Adhemarius dariensis (Rothschild & Jordan, 1916) – Mellom-Amerika
Adhemarius dentoni (Clark, 1916) – Peru og Ecuador
Adhemarius dorysa (Druce, 1889) – Mexico
Adhemarius erysthenes (Felder, 1874) – Colombia
Adhemarius gagarini (Zikan, 1935) – Brasil
Adhemarius gannascus (Stoll, 1790) – fra Mexico til Argentina
Adhemarius germanus (Zikan, 1935) (usikker art)
Adhemarius globifer (Dyar, 1912) – Mexico
Adhemarius mexicanus Balcázar & Beutelspacher, 2001 – Mexico
Adhemarius palmeri (Boisduval, 1875) – Peru og Brasil
Adhemarius roessleri Eichsberger, 2002 – Peru
Adhemarius sexoculata (Grote, 1867) – Brasil og Peru
Adhemarius tigrina (Felder, 1874) – Colombia, Venezuela og Peru
Adhemarius ypsilon (Rothschild & Jordan, 1903) – Costa Rica – Bolivia
		
		
		
		
		
		
		
		
		


== Kilder ==
Oehlke, W. Sphingidae of the Americas. [1]


== Eksterne lenker ==
(en) Adhemarius i Encyclopedia of Life 
(en) Adhemarius i Global Biodiversity Information Facility 
(en) Adhemarius hos ITIS 
(en) Adhemarius hos NCBI 
(en) Kategori:Adhemarius – bilder, video eller lyd på Wikimedia Commons 
Adhemarius – detaljert informasjon på Wikispecies
Convoy

Convoy er det engelske ordet for konvoi.
Convoy kan også referere til:


== Transport ==
LDV Convoy, et kjøretøy produsert av LDV


== populære kultur ==
Convoy (sang), en 1975 lastebilsjåførsang av C. W. McCall
Convoy (1927 film), en amerikansk stumfilm med Lowell Sherman
Convoy (1940 film), en britisk film regissert av Pen Tennyson
Convoy (1978 film), en film av Sam Peckinpah og Kris Kristofferson, inspirert av C. W. McCalls sang med samme navn
Convoy (TV-serie), en 1965 fjernsynsserie med John Gavin
Convoy (band), ett Sør-californisk rockeband
Convoy, en figur fra Vigilante 8 videospilet


== Steder ==
Convoy (County Donegal), en landsby i Irland
Convoy (Ohio), en by den amerikanske delstaten Ohio
Riksborgerloven

Riksborgerloven (på tysk Reichsbürgergesetz (RBG) vom 15. September 1935) ble vedtatt i Nürnberg 15. september 1935 og er en av tre  raselover fra Nürnberg.  Loven definerer hvem som regnes som borgere av det tyske riket.  Loven etablererer et skille mellom «innbyggere» og Riksborgere.
Loven slår fast at for å være en tysk riksborger må man være av tysk eller beslekted blod.


== Eksterne lenker ==
Reich Citizenship Law, September 15, 1935
Malawisjøen nasjonalpark

Malawisjøen nasjonalpark er en nasjonalpark ved sydenden av Malawisjøen i Malawi. Parken ligger i Riftdalen. Parken dekker et område av 9 400 hektar, og ble fredet som nasjonalpark i 1980. Tidligere fredningsformål, som skogsreservat, ble etablert i 1934. Parken var verdens første nasjonalpark for å bevare det marine livet i ferskvann.
I sjøen finnes det trolig mer enn 500 fiskearter, noe som er det største antall kjente arter i en innsjø. Mer enn 90 % av artene er endemiske. Spesielt viktige er ciklidene, som omfatter over 400 arter i sjøen, hvorav samtlige, med unntak av fem, er endemiske for Malawisjøen. Av de øvrige fiskeartene er 28 endemiske her. Fiskeartenes betydning for evolusjonsforskningen har blitt sammenlignet med finkenes på Galápagosøyene.


== Eksterne lenker ==
(en) Lake Malawi – kategori av bilder, video eller lyd på Commons 
UNEP World Conservation Monitoring Centre: faktaark
Gunhild Stordalen

Gunhild Anker Stordalen (født Melhus; 15. januar 1979) er en norsk lege og miljøvernforkjemper. Hun er engasjert i klimaendringsspørsmål, helse og dyrevelferd. Hun var gift med Petter Stordalen fra 2010 til 2019. Sammen grunnla de The Stordalen Foundation i 2011.
Ved siden av stillingen som grunnlegger og president i EAT Foundation sitter hun også i styret i flere andre organisasjoner som GreeNudge og Nordic Choice Hotels Group. I oktober 2014 ble hun rammet av sykdommen systemisk sklerose.Gunhild hevder selv hun vokste opp i et antimaterialistisk og pasifistisk hjem og hun ble, allerede i ung alder, svært opptatt av miljøspørsmål.Hun er cand.med. fra Universitetet i Oslo i 2007. I studietiden arbeidet Gunhild med seksual- og samlivsundervisning for ungdom gjennom Medisinernes Seksualopplysning i tillegg til at hun bisto som ekspertkommentator i NRK P3s program Juntafil. Stordalen arbeidet også som modell i studietiden.I 2010 forsvarte hun sin doktoravhandling innen patologi og ortopedi Molecular Studies on Bone With Focus on Fracture Healing in Experimental Osteoporosis. Hennes faglige forfatterskap omfatter pr. 2013 fem artikler.


== The Stordalen Foundation ==
The Stordalen Foundation støtter organisasjoner som jobber innenfor helse, utvikling, dyrevelferd og beskyttelse av miljøet; gjennom fire hovedområder: 

The Rainforest Foundation
Zero Emission Resource Organization (ZERO)
European Climate Foundation
GreeNudge.


== EAT Foundation ==
I 2013 grunnla Stordalen EAT Initiative med ideen om å transformere det globale systemet for matproduksjon for å sikre den voksende befolkningen tilgang til sunn, næringsrik mat produsert på en bærekraftig måte.I mars 2016 grunnla hun sammen med Wellcome Trust, Stordalen Foundation og Stockholm Resilience Center organisasjonen EAT Foundation.


== Utmerkelser og styreverv ==
I 2012 ble Gunhild kåret til den yngste kvinnen på Kapitals årlige liste over de 100 mest innflytelsesrike kvinnene i Norge. Hun fikk Fredrikkeprisen, Norske Kvinners Sanitetsforenings hederspris, i 2016.I tillegg til å være grunnlegger og president i EAT Foundation, er hun også grunnlegger og styreleder i den miljøorienterte organisasjonen GreeNudge. Gunhild sitter i flere styrer, blant annet i Nordic Choice Hotels Group, Scaling Up Nutrition (SUN), Movement Lead Group, World Economic Forum's Global Future Council, ECOHZ Renewable Energy Foundation, BT Group's Committee for Sustainable and Responsible Business, klimainitiativet DrawDown og det internasjonale styret for Stockholm Resilience Center.


== Referanser ==


== Eksterne lenker ==
(en) Gunhild Stordalen – kategori av bilder, video eller lyd på Commons 
(en) Gunhild A. Stordalen på Internet Movie Database 
(no) Intervju med God kveld Norge (2022)
Martin Domben

Martin Domben (født 23. februar 1900, død 8. desember 1988) var en fiskerbonde og motstandsmann under andre verdenskrig.
Han var fra den avsides Dombevågen, på øya Hovden i Flora kommune. Under den andre verdenskrigen var han et sentralt bindeledd i Shetlandsgjengen. P.g.a. den avsides beliggenheten oppholdt flyktninger seg der, mens de ventet på transport til England. Agenter og store mengder våpen ble tatt i mot til motstandsbevegelsen, særlig i det siste krigsåret. Han fraktet våpen rundt til Nordfjord og Sogn i båten sin under dekke av å frakte skjellsand. Våpen lå skult under sanden. Han var den sentrale kontakten bl. a. for fenrik Ragnar Ulstein fra Kompani Linge som fikk i oppgave å bygge opp Milorg i Sogn og Fjordane i 1945.
Martin Domben ble arrestert 16. februar 1945 på Davik under opprullingen av Milorg i Sogn og Fjordane. Han ble torturert og satt i fangeleiren på Espeland i Arna til krigsslutt.


== Referanser ==
Chongoniområdets steinkunst

Chongoniområdets bergkunst er et verdensarvområde i Malawi. Området omfatter 127 samlinger av bergkunst, innenfor et areal av 126.4 km², og dekker flere perioder fra steinalder til nåtid.Området ligger på en høylandsplatå i Chongonifjellene, 80 km sør for hovedstaden Lilongwe, nær grensen til Mosambik. Området er sammenfallende med Chongoni skogsreservat, og er preget av granittklipper.
De eldste, røde, bildene er laget av jeger- og samlerfolket BaTwa i yngre steinalder. Chewafolket, som har bodd og drevet jordbruk i området siden yngre jernalder har hatt en levende tradisjon for bergmalerier like inn i 1900-tallet. Chewaenes kunst, malt i hvitt, har for en stor del kvinnelige motiver (chewafolket har en matriliniær samfunnsorganisering), og er fortsatt i levende bruk gjennom seremonier og ritualer. Mange bilder knyttes til kvinners overgangsriter.


== Referanser ==
Riksflaggloven

Riksflaggloven (på tysk Das Reichsflaggengesetz vom 15. September 1935 (RGBl. I S. 1145)), vedtatt under det tyske nazistpartiet NSDAPs rikspartidag i Nürnberg 15. september 1935, etablerte regler for flagget i det nazistiske Tyskland. Loven slo fast at svart, hvitt og rødt skulle være riksfargene og at hakekorsflagget skal bli det nye riks- og nasjonalflagget.


== Bakgrunn ==
Bakgrunnen for loven skal ha vært at amerikanske havnearbeidere rev ned hakekorsflagget fra det tyske skipet TS Bremen.  Arbeiderne ble ikke straffet fordi hakekorsflagget ikke ble ansett som det tyske nasjonalflagget.
Weimar-republikkens flagg i svart, rødt og gult ble avskaffet 12. mars 1933 og i første omgang erstattet med trikoloren i svart, hvitt og rødt som nasjonalflagg. Øvrige flagg ble endret i samme fargeoppsett. Samtidig ble partiflagget med svastikaen innført som offisielt flagg, i første omgang til bruk parallelt med nasjonalflagget.
Fargene rødt, hvitt og svart var hentet fra flagget under det tyske riket før Weimarrepublikken. Den røde og svarte fargen representerte dessuten Blut und Boden, det vil si «blod og jord». Hitler hevdet i sitt kampskrift Mein Kampf, som kom ut i to bind i 1925 og 1926, at det var han personlig som hadde valgt hakekorset og bestemt utforming og farger. Hans tolkning var at hakekorset stod for arbeid, det hvite for nasjonalistisk orientering og det røde for den sosiale grunntanken.

		
		


== Lovteksten ==


=== Riksflaggloven ===
(En av de tre «Nürnberglovene») fra 15. september 1935.
Riksdagen har vedtatt følgende enstemmig, som herved forkynnes:

Artikkel 1
Riksfargene er svart – hvit – rød

Artikkel 2
Riks- og nasjonalflagget er hakekorsflagget.  Dette er også handelsflagget.

Artikkel 3
Føreren og rikskansleren (Der Führer und Reichskanzler) bestemmer formen på Rikskrigsflagget og Rikstjenesteflagget.

Artikkel 4
Innenriksministeren, dersom ikke kompetansen er gitt Rikskrigsministeren, har fullmakt til å iverksette og fastsette administrative reguleringer (forskrifter).

Artikkel 5
Denne loven trer i kraft samme dag som den er forkynt.

Nürnberg, 15. september 1935
På Riksdagen for frihetFører og rikskansler (Der Führer und Reichskanzler) Adolf Hitler
Innenriksminister (Der Reichsminister des Innern) Frick
Rikskrigsminister og øverstkommanderende for forsvaret (Der Reichskriegsminister und Oberbefehlshaber der Wehrmacht) von Blomberg


== Se også ==
Nazi-Tysklands nasjonalflagg
Nazi-Tysklands riksvåpen


== Referanser ==


== Eksterne lenker ==
Flaggloven på tysk
Hansjörg Knauthe

Hansjörg Knauthe (født 13. juli 1944) er en tidligere østtysk skiskytter. 
Han tok to medaljer under OL 1972 i Sapporo. På 20 km tok han sølv, bare slått av nordmannen Magnar Solberg. Han gikk også førsteetappen for det østtyske laget som tok bronse på stafetten. De øvrige etappene ble gått av Joachim Meischner, Dieter Speer og Horst Koschka.


== OL-medaljer ==
1972  Sapporo -  Sølv i skiskyting, 20 km, menn  Øst-Tyskland
1972  Sapporo -  Bronse i skiskyting, 4 x 7,5 km stafett, menn  Øst-Tyskland


== VM-medaljer ==
1970  Östersund -  Bronse i skiskyting, 4 x 7,5 km stafett, menn  Øst-Tyskland


== Eksterne lenker ==
(en) Hansjörg Knauthe – Olympedia 
(en) Hansjörg Knauthe – Sports-Reference (OL-resultater – arkivert) 
(en) Hansjörg Knauthe – databaseOlympics.com (arkivert)
Erling Tobiassen

Erling Tobiassen (født 8. november 1893 i Kristiansand, død 26. februar 1982) var en norsk luthersk prest og salmedikter.
Han tok sin teologiske embetseksamen i 1918. I 1923 giftet han seg med Ingeborg Amundsen, født i København 15. januar 1901. 


== Tjeneste ==
Sekretær i Norges Kristelige Studentbevegelse fra 1919 til 1922.
Sokneprest i Ådal fra 1923 til 1936
Residerende kapellan i Tønsberg – 1936 til 1946
Residerende kapellan i Frogner 1946–1952
Domprost i Tønsberg 1952 –


== Salmedikter ==
Erling Tobiassen er mest kjent for teksten til salmen «Jeg er i Herrens hender» skrevet i 1932. Melodi av Sigurd Lunde


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 125
Véronique Claudel

Véronique Claudel (født 22. november 1966 i Cornimont) er en fransk tidligere skiskytter. Hun deltok på det franske stafettlaget som vant gull under OL 1992 i Albertville. To år senere tok hun en ny olympisk stafettmedalje under OL på Lillehammer, denne gang ble det bronse. 
Hun har også to sølvmedaljer fra VM-stafetter (Lahtis 1993 og Antholz 1995) samt to bronsemedaljer i (den nå utgåtte) lagkonkurransen (1994 og 1995). 


== Referanser ==


== Kilder ==
Offisiell olympisk rapport Arkivert 16. juni 2006 hos Wayback Machine.


== Eksterne lenker ==
(en) Véronique Claudel – Olympics.com 
(en) Véronique Claudel – Olympic.org 
(en) Véronique Claudel – Olympedia 
(en) Véronique Claudel – Sports-Reference (OL-resultater – arkivert) 
(en) Véronique Claudel – IBU 
(en) Véronique Claudel – biathlon.com.ua 
(en) Véronique Claudel – TheSports.org
Marumba

Marumba er en slekt av sommerfugler som tilhører familien svermere (Sphingidae). De ligner slekten Laothoe, men i motsetning til disse stikker ikke bakvingene ut foran forvingene når de hviler. Av de 23 beskrevne artene finnes én, eikesvermer (Marumba quercus) i Europa, de øvrige i Øst- og Sørøst-Asia.


== Utseende ==
Middelsstore til store (vingespenn 68 – 138 mm), lysbrune til grå svermere, kroppen ikke særlig strømlinjeformet. Hodet er ganske lite og munndelene reduserte, antennene er tydelig fjærformede. Vingenes ytterkant er sterkt bølgete. Forvingene har flere smale, brune tverrbånd, bakvingene er ensfargede bortsett fra et par mørke flekker ved bakhjørnet. Larven er grønn med små, hvite vorter spredt utover hele kroppen og lyse sidestriper. Hodekapselen er tilspisset øverst hos unge larver, men ikke hos utvoksne.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Smerinthinae
Slekten Marumba Moore, 1882
Marumba amboinicus (Felder, 1861)
Marumba cristata (Butler, 1875) – Kina
Marumba decoratus (Moore, 1872)
Marumba diehli Roesler & Küppers, 1975
Marumba dyras (Walker, 1856) – Øst-Asia
Marumba fenzelii Mell, 1937 – Kina
Marumba gaschkewitschii (Bremer & Grey, 1853)
Marumba indicus (Walker, 1856)
Marumba jankowskii (Oberthür, 1881)
Marumba juvencus Rothschild & Jordan, 1912
Marumba maacki (Bremer, 1861)
Marumba nympha Rothschild & Jordan, 1903
Marumba poliotis Hampson, 1902
Eikesvermer, Marumba quercus (Denis & Schiffermüller, 1775) – Mellom-Europa
Marumba saishiuana Ohamoto, 1924
Marumba spectabilis (Butler, 1875)
Marumba sperchius (Ménétries, 1857)
Marumba tigrina Gehler, 1936
Marumba timora Rothschild & Jordan, 1903
		
		
		
		
		
		
		
		
		
		
		


== Kilder ==
Pittaway, A.R. (2007) Sphingidae of the Eastern Palearctic [1]


== Eksterne lenker ==
(en) Marumba i Encyclopedia of Life 
(en) Marumba i Global Biodiversity Information Facility 
(en) Marumba hos Fauna Europaea 
(en) Marumba hos NCBI 
(en) Kategori:Marumba – bilder, video eller lyd på Wikimedia Commons 
Marumba – detaljert informasjon på Wikispecies
Ungen

Ungen har flere betydninger:

Ungen (skuespill), et skuespill skrevet av Oskar Braaten i 1911.
Ungen (1938), en norsk spillefilm fra 1938, basert på boka til Oskar Braaten.
Ungen (TV-film), en norsk fjernsynsforestilling fra 1960, produsert for NRK-TV av Fjernsynsteatret (basert på boka til Oskar Braaten).
Ungen (1974), en norsk spillefilm/musikal fra 1974 (basert på boka til Oskar Braaten).


== Teater ==
Ungen er i årenes løp satt opp på norske teatre en rekke ganger, første gang av Nationaltheatret i 1913.
Jonathan Togo

Jonathan Frederick «Jon» Togo (født 25. august 1977 i Rockland i Massachusetts) er en amerikansk skuespiller.
Togos mor er av italiensk og irsk opprinnelse og hans far er jødisk. Hans familienavn var opprinnelig Tonkaview, men ble forkortet til Togo av en forfar som ville ha et kortere navn til sin teppeforretning.Togo gikk ut av Rockland High School i 1995. Han gikk videre på det private Vassar College i New York, og tok en «Bachelor of Arts»-grad i teater. 
Jonathan Togo er kjent for sin rolle som Ryan Wolfe i den amerikanske TV-serien CSI: Miami.


== Filmografi ==
CSI: Miami (Ryan Wolfe, 2004-2011)
Raccoon (Kortfilm 2006)
Mystic River (Pete, 2003)
Up (Kortfilm 2003)
Identical (2011)


=== Gjesteroller ===
The Jury (en episode 8. juni 2004)
Judging Amy (en episode 18. mars 2003)
Law & Order (en episode 29. oktober 2003)
Ed (en episode 29. oktober 2003)
Special Unit 2 (12 episoder 2001-2002)


== Eksterne lenker ==
(en) Jonathan Togo på Internet Movie Database 
(fr) Jonathan Togo på Allociné 
(en) Jonathan Togo på AllMovie 
(en) Jonathan Togo hos Rotten Tomatoes 
(en) Jonathan Togo hos The Movie Database
Verdens aller sprøeste bilrace

Verdens aller sprøeste bilrace  (originaltittel: The Cannonball Run II) er en amerikansk actionkomedie og bilfilm fra 1984 regissert av Hal Needham. Filmen handler om organiseringen og gjennomføringen av et illegalt bilrace som går tvers gjennom USA.
Filmen ble dårlig mottatt av anmelderne.Den er en oppfølger til Verdens sprøeste bilrace (1981) og ble etterfulgt av Speed Zone (1989).


== Handling ==
Etter at han tapte det første bilracet beordres sheik Abdul Ben Falafel av sin far til å reise tilbake til USA for å vinne et nytt løp for å «hevde navnet Falafel som det raskeste i verden». Når sheik Abdul påpeker at det ikke er noe løp dette året, sier faren at han enkelt og greit skal kjøpe et. En rekke sjåfører dukker opp for å være med i løpet.


== Rolleliste ==


== Referanser ==


== Eksterne lenker ==
(en) Verdens aller sprøeste bilrace på Internet Movie Database 
(no) Verdens aller sprøeste bilrace hos Filmfront 
(sv) Verdens aller sprøeste bilrace i Svensk Filmdatabas 
(da) Verdens aller sprøeste bilrace i Danmark Nationale Filminstitut 
(fr) Verdens aller sprøeste bilrace på Allociné 
(nl) Verdens aller sprøeste bilrace på MovieMeter 
(en) Verdens aller sprøeste bilrace på AllMovie 
(en) Verdens aller sprøeste bilrace på Turner Classic Movies 
(en) Verdens aller sprøeste bilrace på Rotten Tomatoes 
(en) Verdens aller sprøeste bilrace på Box Office Mojo
Rootkit

Et rootkit er et program eller et sett med programmer som kan brukes av crackere til å ta grunnleggende kontroll over et datasystem uten autorisering fra dem som drifter og eier systemet. Et rootkit vil normalt ha mulighet til å skjule at systemet er under kontroll av andre, ved å gjemme aktive prosesser samt filer og mapper fra brukeren. Navnet kommer av at grunnleggende kontroll i et Unix-system kalles «root»-tilgang.
Sikkerhetsselskapet Panda Security registrerte en økning i antall rootkits på 272 % fra 2006 til 2007.


== Referanser ==
Larsbakken

Larsbakken er et gårdstun i Fjaler.
Gården Larsbakken sin historie kan spores tilbake til senmiddelalder, men går trolig lenger tilbake. Av tidligere navneformer finner en Bakkjen, Hauge og Maurhaug, trolig av maur og haug. Gården ligger på en høyde over Dalsfjorden i Fjaler kommune i bygda Tysselandet.
Gården var tidligere et klyngetun, og utfra det en finner av hellelagde gangveier og grunnmurer har det trolig vært langt over 20 hus i tunet.
I dag består tunet av fire gjenværende hus: Løe, stue, ildhus og stabbur. Ellers står det flere utløer som i sin tid hørte til gården. Disse har i 2007 fått omfattende restaurering, men mye arbeid gjenstår fremdeles. Ved restaureringsarbeidet blir det lagt stor vekt på tilbakeføring i form og ved materialvalg. Man bruker for eksempel håndsmidd spiker og håndsmidde treplugger. Kledning er av nordvendt, seintvokst malmfuru. Taktorv er så langt håndskåret på gården.
Ved avviklinga av klyngetunet (1895–1905) ble mange av husene flyttet til nye tun i umiddelbar nærhet til det gamle. Det  er i dag fire gårder på det som før falt inn under tunet. Det er kun drift på en av disse. Andre bygninger ble derimot demontert og solgt og man vet ennå den dag i dag hvor flere av disse er. En finner gamle stover som har sin opprinnelse på klyngetunet bl.a i Dale i Sunnfjord og i Hyllestad.


== Eksterne lenker ==
Firda: Restaurerer klyngetun Besøkt 07092015
Firda: Fotoserie: Skattejakt på Larsbakken. Besøkt: 07092015